Ambasadele și consulatele României încep să elibereze vize Schengen, anunță MAE de la București
Ministerul Afacerilor Externe (MAE) anunţă că, începând de duminică, misiunile diplomatice şi consulare ale României eliberează vize uniforme de scurtă durată – vize Schengen, care permit cetăţenilor terţi să călătorească direct din România şi fără demersuri suplimentare în scop turistic sau de afaceri către celelalte state ale spaţiului Schengen, transmite Agerpres.